b'\n_START_ARTICLE_\nVajsenhus\n_START_PARAGRAPH_\nVajsenhus eller vaisenhus (af tysk Waise "for\xc3\xa6ldrel\xc3\xb8st barn") er en \xc3\xa6ldre betegnelse for b\xc3\xb8rnehjem, f.eks. dem som Frederik 4. oprettede._NEWLINE_De f\xc3\xb8rste vajsenhuse blev oprettet i Tyskland i slutningen af 1500-tallet i Augsberg (1572) og Bamberg (1588). De var en viderudvikling af de middelalderlige findelhause ("findehuse". De for\xc3\xa6ldrel\xc3\xb8se b\xc3\xb8rn blev kaldt findelkindern "findeb\xc3\xb8rn"), der havde eksisteret siden det 9. \xc3\xa5rhundrede drevet af den katolske kirke ._NEWLINE_Men det var is\xc3\xa6r i slutningen af 1600-tallet, at oprettelsen af vajsenhuse tog til med udbredelsen af den pietistiske tro og i forbindelse med godg\xc3\xb8rende stiftelser med det form\xc3\xa5l at hj\xc3\xa6lpe for\xc3\xa6ldrel\xc3\xb8se b\xc3\xb8rn._NEWLINE_Vajsenhuset i K\xc3\xb8benhavn blev \xc3\xa5bnet i 1727 blev et centrum for den pietistiske tro i den danske hovedstad.'